П Р О Т О К О Л   № 10
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 11.05.2022 г. 

Днес, 11.05.2022 г. /сряда/ от 12.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ, и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Предложения от административни ръководители на прокуратури за разкриване на щатни бройки за длъжността „прокурорски помощник", които не са внасяни в Прокурорска колегия за произнасяне:
- Районна прокуратура – Враца за разкриване на 2 /две/ щатни бройки за длъжност „прокурорски помощник“.
- Районна прокуратура – Разград за разкриване на 1 /една/ щатна бройка за длъжност „прокурорски помощник“.
- Районна прокуратура – Смолян за разкриване на 1 /една/ щатна бройка за длъжност „прокурорски помощник“.
- Районна прокуратура - Русе за разкриване на щатна бройка за длъжност „прокурорски помощник“, чрез трансформиране на 1/една/ свободна щ.бр. за длъжност „призовкар“ и становище от главния прокурор /вх. № ВСС-4518/18.03.2022 г./.
- Районна прокуратура – Кюстендил в частта за разкриване на щатна бройка за длъжност „прокурорски помощник“ и становище от главния прокурор. /отложена от 03.05.2022 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ОТЛАГА произнасяне по предложенията на административните ръководители на Районна прокуратура – Враца, Районна прокуратура – Разград, Районна прокуратура – Смолян, Районна прокуратура – Русе и Районна прокуратура – Кюстендил за разкриване на щатни бройки за длъжността „прокурорски помощник“ до разглеждане на бюджета на Прокуратурата за второто шестмесечие на 2022 г. и при финансова възможност ще бъдат върнати за преразглеждане. 
1.2. Изпраща решението на главния прокурор, за сведение.

2. ОТНОСНО: Становище вх. № ВСС-4518/03.05.2022 г. от административния ръководител на Апелативна прокуратура – Велико Търново във връзка с решение на КСА-ПК по протокол № 7/13.04.2022 г., т. 4.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Приема за сведение становището на административния ръководител на Апелативна прокуратура – Велико Търново във връзка с решение на КСА-ПК по протокол № 7/13.04.2022 г., т. 4.

ПРЕДСЕДАТЕЛ 
НА КОМИСИЯТА:      /п/
			ГЕРГАНА МУТАФОВА